מלקית' הארור

מקור, תיבת החורפים העתיקים

מלקית' הוא אלף אפל מסוורטאלפהיים, שנולד למזרות' משבט ששלט בציידים הפראיים ככלבי מלחמה. לבסוף, שאר השבט מת במלחמות האלפים האפלים. אמו אמרה לו כי הוא מוכרח למות כחייל, אך במהלך מלחמת טרולים נוספת, אמו מכרה אותו לקברן אלפים כדי להאכיל את הציידים. הוא נאלץ לשרוף גופות של אלפים, ושרף חייל שנותר בחיים אך ללא רגליו. יום אחד, מלקית' נלכד בידי טרולים, ונלקח בשבי. אסיר מבוגר ביקש ממלקית' להביא לו מרבי רגליים בשרניות, לשרוף ולתת לו אותן בטענה כי זה יביא לו כוח לפעולותיו. כאשר ביצע זאת, האסיר חשף את עצמו כמכשף אלף-אפל, הפך את מלקית' לשולייתו והבריח את שניהם. בזמן ארוחת בוקר, המכשף אמר לו כי הכשרתו הושלמה וביקש את עזרתו בלשים קץ למלחמה בסוורטאלפהיים. המכשף אמר לו שהאלפים האפלים סבלו בגלל המלחמה, ושמישהו מוכרח לאחד את השבטים ולמלוך עליהם. הוא היה משוכנע שמלקית' יסכים בגלל עברו, אך שגה וביניהם התפתח קרב מאולתר. לפני שנהרג, המכשף השחית את פניו של מלקית', שחזר לבית אמו. הוא הבטיח לאמו כי הציידים לא יהיו רעבים יותר, נעשה אדונם והמשיך בדרכו.
מלקית' כרת ברית עם לוקי ושד האש סירטיר. הוא השתלט על מספר בני אדם באמצעות מזון פיות שניתן לו בידי הלה, והרג את אריק ויליס - שומר "תיבת החורפים העתיקים" הגורמת לכפור וקור קיצוניים. הוא שלח את ציידיו לצוד את בנו של אריק שנעשה מגן התיבה החדש, נאלץ להיאבק בתור וחטף את לורליי האסגרדית. עם לורליי כפיתיון, מלקית' אילץ את תור להלחם באלף האפל אלגרים החזק, וניסה להרוג את שני הלוחמים לפני שלקח את התיבה. תור הביס את מלקית', הרס את התיבה ושחרר כוח קפוא ברחבי כדור הארץ. נבלים רבים ניצלו את המצב, דוגמת גרביטון וסירטיר. לאחר ניסיון להשתלט על אסגרד מלקית' נהרג לכאורה בידי אלגרים, שחש נבגד. הוא גרם לקרב בהלהיים בו היו מעורבים בין היתר הדבר, אלגרים, תור, הענק הירוק, הלה, סיף וג'יין פוסטר. לאחר שנאבק בקבוצת אקס פורס של קייבל וניסה להשתלט על אבאלון, נגרמה תקרית נוספת עם תיבת החורפים העתיקים.

סאגת "הארור", טבעות המנדרין ותור החדשה

מלקית' התחזה לאחיו של תור, בלדר, ושלח את הרקולס לתקוף את מלכת האלפים האפלים אלפיס, אך תוכניתו סוכלה והוא הובס בקלות בידי זאוס. שנים מאוחר יותר, הוא הוצא מהלהיים בידי קבוצת אלפים אפלים הנאמנים לו, אך רק אחד מהם שרד. אחרי שחבר לשאר מאמיניו, הוא ראה כי האלפים האפלים לא יקבלו אותו כשליט והחל במסע טבח כדי להתחזק. לאחר שטבחו בכפר שלם פרט לאישה, מלקית' וכוחותיו החלו בקרב נגד תור, הלוחמים שלושה ואלפית אפלה בשם וואזיריה. לאחר שחתך את ידה של וואזיריה הוא החל בהפיכתו, חיפש את המלכה אלפיס ונלחם בצבאה. הוא עקב אחריה לביתם של הגמדים, שם תקף את מבצרם, הרג אותה, הותיר את האלפים האפלים במצב של תוהו ובוהו וגרם למלחמת אזרחים עקובה מדם. בהבטחה כי יעזור למצוא את גולגולתו של מלכם לשעבר לאופיי, מלקית' כרת ברית עם ענקי הכפור. כאשר הוא וכוחותיו תקפו מחנה פליטים ביוטונהיים, הם התעמתו עם ליגת העולמות בה חברו גם תור ווואזיריה. הוא היה מוכן לקראתם והרג אחד מחבריהם, אך לפני שתור התכוון להורגו, מלקית' הכריז כי בבריתו עם ענקי הכפור הם הפכו למסיגי גבול, ועקב כך הם עזבו. בקרב הסופי, מועצה שהורכבה מנציגים מכל שבטי האלפים האפלים הכתירה את מלקית' כמנהיגם. לאחר שוואזיריה לקחה על עצמה את עונשו, מלקית' וענקי הכפור נסעו למוספלהיים להיפגש עם שדי האש. 
לאחר מותו של המנדרין, מלקית' נבחר להיות הנושא של אחת מטבעותיו. הוא החל להרוג או להטיל מום במספר מנושאי הטבעות האחרים, עד שנתקל בשאר נושאי הטבעות והדף אותם. לבסוף, הוא הובס בידי איירון מן באמצעות חולשתו לברזל. מלקית' גילה כי גולגולתו של לאופיי נמצאת בתאגיד רוקסון, והצליח לשכנע את ענקי הכפור לפלוש לשם באומרו כי מרגליו גילו שתור איבד את המיולניר. במתקפה על רוקסון, תור/בן אודין הופיע ונלחם בהם. מלקית' לקח את גרזן היארנביורן שלו, וחתך את ידו לפני שנתן לו לטבוע. ענקי הכפור הקפיאו את האוקיינוס השקט ויצרו דרך לאי רוקסון, והקפיאו גם את האוונג'רס ולוחמים אסגרדיים שניסו לעצור בעדם. בתקיפה, מלקית' נלחם במנכ"ל רוקסון דריו אגר - בעל כוח שינוי צורה למינוטאורוס - וביועצו אוליק. אגר נמלט לכספת, ואילו מלקית' וכוחותיו הותקפו בידי בחורה שתבעה לעצמה את זהותו של תור. תור הזהירה אותם שיחזרו למחוזותיהם, אך מלקית' הותיר אותה להלחם בענקים בזמן שהתגנב לכספת והתחיל להלחם באגר. כשמלקית' מצא את הגולגולת, תור הגיעה ולכאורה השמידה אותה כשלפתע בן אודין הגיע כדי להחזיר את המיולניר. לאחר שנלחמו, הם איחדו כוחות נגד ענקי הכפור.